
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Νομικού Προσώπου Δημοσίου Δικαίου με την 

ΡΙΟΥ» στο Νομό Ιωαννίνων . 1 

νων με την επωνυμία «Πνευματικό Κέντρο Κοινότη¬ 
τας Χρυσοβίτσας» . 2 

Υπαγωγή του προσωπικού της κοινότητας Πεύκων Ν. 
Θεσ/νίκης στη διατάξη Ν. 1188/1981 . 3 

Μεταβίβαση άδειας ίδρυσης και λειτουργίας της 
Μαιευτικής - Γυναικολογικής κλινικής ΡΕΑ στο ιδιω¬ 
τικό Μαιευτήριο εταιρεία Περιωρισμένης Ευθύνης 
με διακριτικό τίτλο «Η ΡΕΑ» . 4 

Σύσταση Δημοτικού Νομικού Προσώπου στο Δήμο Σιά¬ 
τιστας Ν, Κοζάνης με την επωνυμία «Α’ Παιδικός 
Σταθμός Δήμου Σιάτιστας» . 5 

Σύσταση Δημοτικού Νομικού Προσώπου στο Δήμο Σιά¬ 
τιστας Ν. Κοζάνης με την επωνυμία «Β' Παιδικός 
Σταθμός Δήμου Σιάτιστας» . 6 

Ψήφιση ΟΕΥ του Συμβουλίου περιοχής 10ης εδαφικής 
περιφέρειας Ν. Κορινθίας . 7 

Διορθώσεις Σφαλμάτων 

Διορθώσεις σφαλμάτων στη 2047775/7740/0022/ 
23.8.96 κ-α Υπουργών Οικ/κών και Εργασίας και 
Κοιν. Ασφαλίσεων . 8 

Διόρθωση σφάλματος στην Αστυν. διάταξη «περί μέ¬ 
τρων πρόληψης ατυχημάτων στην τεχνητή λίμνη 
Πουρναριού Άρτας και στον ποταμό Αραχθό» ... 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25272 (1) 

Σύσταση Νομικού Προσώπου Δημοσίου Δικαίου με την 

επωνυμία «ΠΝΕΥΜΑΤΙΚΟ ΚΕΝΤΡΟ ΚΑΙ ΚΕΝΤΡΟ ΝΕ¬ 
ΟΤΗΤΑΣ ΚΑΙ ΑΘΛΗΣΗΣ ΜΕΓΑΛΟΥ ΠΕΡΙΣΤΕΡΙΟΥ» 

στο Νομό Ιοοαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Την αριθμ. 44/1966 απόφαση του Κοινοτικού Συμ¬ 
βουλίου Μεγάλου Περιστερίου, αποφασίζουμε: 

1. Συστήνουμε στην Κοινότητα Μεγάλου Περιστερίου 
Νομού Ιίοαννίνων Ν.Π.Δ.Δ. με την επωνυμία «ΠΝΕΥΜΑ¬ 
ΤΙΚΟ ΚΕΝΤΡΟ ΚΑΙ ΚΕΝΤΡΟ ΝΕΟΤΗΤΑΣ ΚΑΙ ΑΘΛΗΣΗΣ 
ΜΕΓΑΛΟΥ ΠΕΡΙΣΤΕΡΙΟΥ». 

2. Σκοπός του Νομικού Προσώπου είναι: 

α. Η πνευματική και πολιτιστική αναβάθμιση της Κοινό¬ 
τητας. μέσω της Κοινοτικής Βιβλιοθήκης, των χορευτικών 
τμημάτων (παραδοσιακών χορών) και των πολιτιστικών εκ¬ 
δηλώσεων. 

β. Η ίδρυση Λαογραφικού Μουσείου και η οργάνωση 
αθλητικών εκδηλώσεων και η διαμόρφοοση χώρων άθλη¬ 
σης. 

3. Πόροι του Νομικού Προσώπου είναι: 

α. Η ετήσια επιχορήγηση της Κοινότητας ποσού 
1.000.000 δρχ. 

β. Εισφορές, δωρεές, χορηγίες και κληρονομιές κάθε 
είδους. 

γ. Κρατικές επιχορηγήσεις. 

4. Το Νομικό Πρόσωπο εκπροσωπείται ενώπιον των Δι¬ 
καστηρίων και πάσης Αρχής από τον Πρόεδρο του Δ.Σ. και 
σε περίπτωση απουσίας ή κωλύματος από τον Αντιπρόε¬ 
δρο. 

5. Κάλυψη δαπάνης: (Άρθρο 27 Ν. 2081/92). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας (Σελ. 
37 Κ.Α. 212.3) ύψους 1.000,000 δρχ. ετησίοος. 

Η απόφαση αυτή να δημοσιευθεϊ στην Εφημερίδα της 
Κυβερνήοεοις. 

Ιωάννινα, 3 Οκτωμβρίου 1996 

Με εντολή Γεν. Γραμμ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 25056 (2) 

Σύσταση Ν.Π.Λ.Δ. στην κοιν. Χρυσοβίτσας Ν. Ιωαννίνων 
με την επωνυμία «Πνευματικό Κέντρο Κοινότητας Χρυ¬ 
σοβίτσας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (ΠΔ 410/ 
95) και 

2. Την αριθ. 51/1996 απόφαση του Κ.Σ. Χρυσοβίτσας, 
αποφασίζουμε. 

1. Συστήνουμε στην Κοινότητα Χρυσοβίτσας του Νομού 
Ιωαννίνων Ν.Π.Δ.Δ., με την επωνυμία «Πνευματικό Κέ¬ 
ντρο Κοινότητας Χρυσοβίτσας». 

2. Σκοπός του Ν. Π. είναι: Η πνευματική - πολιτιστική 
αναβάθμιση της Κοινότητας, μέοω της κοινοτικής βιβλιο¬ 
θήκης, και Λαογραφικά Μουσεία, των χορευτικών και μου¬ 
σικών τμημάτων (παραδοσιακή, μουσική) και των πολιτι¬ 
στικών εκδηλώσεων. 

3. Πόροι του Ν.Π. είναι: 

α. Ετήσια επιχορήγηση της Κοινότητας ύψαυς 
1 . 000.000 δρχ. 

β. Εισφορές δωρεές, χορηγίες και κληρονομιές κάθε εί¬ 
δους. 

γ. Κρατικές επιχορηγήσεις. 

4. Το Ν.Π. εκπροσωπείται στα δικαστήρια και σε κάθε 
Αρχή από τον Πρόεδρο του Δ.Σ. και όταν αυτός απουσιάζει 
ή κωλύεται από τον Αντιπρόεδρο. 

5. Κάλύψη δαπάνης: (άρθρο 27 Ν. 2081/92). 

Από τις διατάξεις της απόφασης προκαλείται δαπάνη σε 
βάρος του προϋπολογισμού της Κοινότητας Χρυοοβίτσας 
ύψους 1.000.000 δρχ. (σελ. 37 ΚΑ 212.3). 

Η απόφαση αυτή να δημοσιευθεϊ στην Εφημερίδα της 
Κυβερνήσεαις. 

Ιωάννινα, 27 Σεπτεμβρίου 1996 
Με εντολή Γ εν. Γ ραμμ. Περ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. ΕΣ 32915 (3) 

Υπαγωγή του προσωπικού της κοινότητας Πεύκων Ν. 
θεσ/νίκης στη διατάξη Ν. 1188/1981. 

Ο Δ/ΝΤΗΣ ΠΕΡ/ΚΗΣ Δ/ΣΗΣ Ν. ΘΕΣ/ΝΙΚΗΣ 
1. Με την 32915/26.9.96 απόφαση του Δ/ντή Περ/κης 
Δ/νσης Ν. θεσ/νίκης, εγκρίθηκε η 89/1996 απόφαση του 
κοινοτικού συμβουλίου της κοινότητας Πεύκων που εκδό- 
θηκε σύμφωνα με τις διατάξεις της παρ. 1 του άρθρου 8 
του Ν. 2307/1995 και ύστερα από σύμφωνη γνωμοδό¬ 
τηση του αρμόδιου Υπηρεσιακού Συμβουλίου με την οποία 
γίνεται υπαγωγή του προσωπικού της στις διατάξεις του Α’ 
μέρους του Ν. 1188/1981, γιατί συντρέχουν οι νόμιμες 
προϋποθέσεις. 


Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της κοινότητας 
Πεύκων. (Αριθ. Απόφ. Περ. Δ/σης ΕΣ 32915/96, αρθ. 8 
παρ. 1 του Ν. 2307/1995). 

Θεσσαλονίκη, 26 Σεπτεμβρίου 1996 

Με εντολή Γεν. Γραμμ. Περιφέρειας 
Κεντρικής Μακεδονίας 
Ο Διευθυντής Δασών 
ΣΤ. ΠΑΠΑΔΟΠΟΥΛΟΣ 

-♦- 

Αριθ. ΔΥ/Γ2/24/40493 (4) 

Μεταβίβαση άδειας ίδρυσης και λειτουργίας της Μαιευτι¬ 
κής - Γυναικολογικής κλινικής ΡΕΑ στο ιδιωτικό Μαιευ¬ 
τήριο εταιρεία Περιωριομένης Ευθύνης με διακριτικό 
τίτλο «Η ΡΕΑ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ2/24/40493 απόφαση του ... Θεσσαλονί¬ 
κης που εκδόθηκε σύμφωνα με τις διατάξεις το Β.Δ. 451 / 
62, 521/63,196/87, τουν Ν. 1397/87 «ΠΕΡΙ ΕΣΥ» το άρ¬ 
θρο 22 του Π.Δ. 247/91 και τα άρθρα 2 και 3 του ίδιου Δ/ 
γματος «περί μεταβίβασης άδειας ίδρυσης και λειτουργίας 
κλινικής» 

Εγκρίνουμε την μεταβίβαση της άδειας ίδρυσης και λει¬ 
τουργίας της Μευτικής - Γυναικολογικής κλινικής ΡΕΑ, 
δυναμικότητας 32 κλινών των Ιατρών Κιμισκίδη Ωριγένη 
και Πολυχρόνου Ιάσονα στην Ε.Π.Ε. με την επωνυμία «ΙΔΙ¬ 
ΩΤΙΚΟΝ ΜΑΙΕΥΤΗΡΙΟΝ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ» με το διακριτικό τίτλο «Η ΡΕΑ» χωρίς καμία 
απολύτως μεταβολή στην κλινική (επέκταση, μετατροπή 
αύξηση ή ανακατανομή υλικών). 

Θεσσαλονίκη, 30 Σεπτεμβρίου 1996 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

Αριθ. 12911 (5) 

Σύσταση Δημοτικού Νομικού Προσώπου στο Δήμο Σιάτι¬ 
στας Ν. Κοζάνης με την επωνυμία «Α’ Παιδικός Σταθ- 
μός Δήμου Σιάτιστας». 

Η ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 26 και 203 του Π.Δ. 410/ 

95. 

2. Την αριθμ. Π2β/1678/15.5.96 απόφαση του Υφυ¬ 
πουργού Υγείας, Πρόνοιας και Κοινωνικών Ασφαλίσεων 
περί μεταβίβασης των δύο (2) κρατικών παιδικών Σταθμών 
στο δήμο Σιάτιστας, που δημοσιεύτηκε στο ΦΕΚ 552/Β/ 

96. 

3. Την αριθμ. 209/1996 απόφαση του Δ.Σ. Σιάτιστας 
περί προσαρμογής συστατικής, πράξης του Α’ κρατικού 
παιδικού Σταθμού Σιάτιστας στις διατάξεις του Δ.Κ.Κ. 

Εκδίδουμε πράξη, όπως κατωτέρω: 

1. Συστήνουμε ίδιο νομικό πρόσωπο στο Δήμο Σιάτιστας 
με την επωνυμία «Α’ ΠΑΙΔΙΚΟΣ ΣΤΑΘΜΟΣ ΔΗΜΟΥ ΣΙΑΤΙ¬ 
ΣΤΑΣ». 

2, Σκοπός του Νομικού προσώπου είναι η φύλαξη, η 
προστασία, η διατροφή, νηπείων τα οποία δεν μπορούν να 
έχουν στο οικογενειακό τους περιβάλλον την απαραίτητη 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9821 


φροντίδα λόγω εργασιακής απασχόλησης των γονέων 
τους και η εξασφάλιση των όρων άνετης και ευχάριστης 
διαβίωσης και σωστής παιδαγωγικής. 

3. Πόροι του Νομικού Προσώπου είναι: 

α. Η υποχρεωτική επιχορήγηση από το Υπουργείο 
Υγείας, Πρόνοιας και Κοιν. Ασφαλίσεων για την κάλυψη 
των αναγκών λειτουργίας, τη συντήρηση των εγκαταστά¬ 
σεων, καθώς και την αγορά εξοπλισμού, 
β. Η ετήσια επιχορήγηση του Δήμου Σιάτιστας, 
γ. Κάθε είδους εισφορές, κληρονομιές, κληροδοσίες, 
δωρεές, κλπ. 

4. Περιουσία του Νομικού προσώπου είναι η υφιστά¬ 
μενη κινητή και ακίνητη περιουσία του και κάθε χώρος ή 
κτίριο που θα παραχωρηθεί ή θα μεταβιβαστεί σαυτό. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ/κού 
Συμβουλίου του και όταν αυτός απουσιάζει ή κωλύεται 
από τον αντιπρόεδρο. 

6. Η δαπάνη που πρακαλείται σε κάθε περίπτωση θα 
καλυφθεί από τον προϋπολογισμό του Δήμου. 

Η παρούσα να δημοσιευθεί στην Εφημερίδα της Κυβερ- 
νήσης. 

Κοζάνη, 30 Σεπτεμβρίου 1996 

Με εντολή Γ.Γ.Π.Δ.Μ. 

Η Αν. Περιφ. Δ/ντή 
Μ. Ν. ΑΓΓΕΛΙΔΟΥ 

-♦- 

Αριθ. 11373 (6) 

Σύσταση Δημοτικού Νομικού Προσώπου στο Δήμο Σιάτι¬ 
στας Ν. Κοζάνης με την επωνυμία «Β’ Παιδικός Σταθ¬ 
μός Δήμου Σιάτιστας». 

Η ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΚΟΖΑΝΗΣ 
Έχοντας υπόψη: 

1. Τις διατάξεις του άρθρου 26 και 203 του Π.Δ. 410/ 

95. 

2. Την αριθμ. Π28/1678/15.5.96 απόφαση του Υφυ¬ 
πουργού Υγείας, Πρόνοιας και Κοινωνικών Ασφαλίσεων 
περί μεταβίβασης των δύο (2) κρατικών παιδικών Σταθμών 
στο δήμο Σιάτιστας, που δημοσιεύτηκε στο ΦΕΚ 552/Β/ 

96. 

3. Την αριθμ. 209/1996 απόφαση του Δ.Σ. Σιάτιστας 
περί προσαρμογής συστατικής, πράξης του Β’ κρατικού 
παιδικού Σταθμού Σιάτιστας στις διατάξεις του Δ.Κ,Κ. 

Εκδίδουμε πράξη, όπως κατωτέρω: 

1. Συστήνουμε ίδιο νομικό πρόσωπο στο Δήμο Σιάτιστας 
με την επωνυμία «Β' ΠΑΙΔΙΚΟΣ ΣΤΑΘΜΟΣΔΗΜΟΥ ΣΙΑΤΙ¬ 
ΣΤΑΣ». 

2. Σκοπός του Νομικού προσώπου είναι η φύλαξη, η 
προστασία, η διατροφή, νηπείων τα οποία δεν μπορούν να 
έχουν στ οικογενειακό τους περιβάλλον την απαραίτητη 
φροντίδα λόγω εργασιακής απασχόλησης των γονέων 
τους και η εξασφάλιση των όρων άνετης και ευχάριστης 
διαβίωσης και σωστής παιδαγωγικής. 

3. Πόροι του Νομικού Προσώπου είναι: 

α. Η υποχρεωτική επιχορήγηση από το Υπουργείο 
Υγείας, Πρόνοιας και Κοιν. Ασφαλίσεων για την κάλυψη 
των αναγκών λειτουργίας, τη συντήρηση των εγκαταστά¬ 
σεων, καθώς και την αγορά εξοπλισμού. 

β. Η ετήσια επιχορήγηση του Δήμου Σιάτιστας. 


γ. Κάθε είδους εισφορές, κληρονομίες, κληροδοσίες, 
δωρεές, κλπ. 

4. Περιουσία του Νομικού προσώπου είναι η υφιστά¬ 
μενη κινητή και ακίνητη περιουσία του και κάθε χώρος ή 
κτίριο που θα παραχωρηθεί ή θα μεταβιβαστεί σαυτό. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ/κού 
Συμβουλίου του και όταν αυτός απουσιάζει ή κωλύεται 
από τον αντιπρόεδρο. 

6. Η δαπάνη του πρακαλείται σε κάθε περίπτωση θα κα¬ 
λυφθεί από τον προϋπολογισμό του Δήμου. 

Η παρούσα να δημοσιευθεί στην Εφημερίδα της Κυβερ- 
νήσης. 

Κοζάνη, 30 Σεπτεμβρίου 1996 

Με εντολή Γ.Γ.Π.Δ.Μ. 

Η Αν. Περιφ. Δ/ντή 
Μ. Ν. ΑΓΓΕΛΙΔΟΥ 

-♦- 

Αριθ. 15366 (7) 

Ψήφιση ΟΕΥ του Συμβουλίου περιοχής 10ης εδαφικής 

περιφέρειας Ν. Κορινθίας. 

Η ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθ. 12 Ν. 1188/81 όπως αυτό 
αντικαταστάθηκε από το αρθ. 26 Ν. 1832/89 και την παρ. 
5 του αρθ. 8 Ν. 2307/95. 

2. Τις διατάξεις της παρ. 13 αρθ. 48 Ν. 2218/94 «περί 
ίδρυσης Νομ/κης Αυτ/σης κλπ. 

3. Τις διατάξεις του αρθ. 27 Ν. 2081/92 με το οποίο 
προστέθηκε νέο άρθρο 2Α στο Ν. 1588/85 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

4. Το αριθ. 167/11.5.96 ΠΔ με το οποίο προσδιορίζο¬ 
νται οι εδαφικές περιφέρειες και οι έδρες των Συμβουλίων 
περιοχής Ν. Κορινθίας. 

5. Τις διατάξεις των ΠΔ 37α/87 και 22/90 περί μερικής 
επέκτασης των διατάξεων που ισχύουν για τους δημο¬ 
σίους υπαλλήλους και τους υπαλλήλους των άλλων ΝΠ και 
τους υπαλλήλους των ΟΤΑ. 

6. Την αριθ. 3.5.95 απόφαση του Δ/κου Συμβουλίου 
10ης εδαφικής περιφέρειας Ν. Κορινθίας με την οποία 
ψηφίζεται ο ΟΕΥ του Συμβουλίου αυτού. 

7. Την από 30.4.96 γνώμη του Υπηρεσιακού Συμβου¬ 
λίου υπαλλήλων των ΟΤΑ όπως αυτή εκφράζεται στο αριθ. 
2.4.96 πρακτικό του, αποφασίζουμε. 

Α. Νομιμοποιούμε την αριθ. 3.5.95 απόφαση του Δ/κού 
Συμβουλίου περιοχής 10ης εδαφικής περιφέρειας Ν. Κο¬ 
ρινθίας με την οποία ψηφίζεται ο ΟΕΥ του Συμβουλίου αυ¬ 
τού. 

β. Ο ΟΕΥ του Συμβουλίου Περιοχής 10ης εδαφικής Πε¬ 
ριφέρειας Ν. Κορινθίας έχει ως εξής: 

Άρθρο 1ο 

Συνιστάται Υπηρεσία με τον τίτλο «Υπηρεσία Συμβου¬ 
λίου Περιοχής 10ης Εδαφικής Περιφέρειας Ν. Κορινθίας» 
επιπέδου Διεύθυνσης και χωρική αρμοδιότητα την περι¬ 
φέρεια Λουτρακιού - Περαχώρας, Πισσίων, Αγ. θεοδώρων 
και Ισθμιας. 

Αρθρο 2ο 

Η Διεύθυνση του Συμβουλίου Περιοχής 10ης Εδαφικής; 
Περιφέρειας, Ν. Κορινθίας διαρθρώνεται κατά τμήματα 
και γραφεία ως ακολούθως: 

1. Τμήμα Διοικητικού - Οικονομικού και παροχής υπη¬ 
ρεσιών προς τους πολίτες. 

α. Γραφείο Γραμματειακής Υποστήριξης και Δημοσίων 
Σχέσεων. 

β. Γραφείο Πρωτοκόλλου και διεκπεραίιοσης. 
γ. Γραφείο Προσωπικού - Μισθοδοσίας, 
δ. Γραφείο Οικονομικού - Μηχανογράφησης. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

α. Γραφείο Σχεδιασμού και Οικιστικής Ανάπτυξης. 

β. Γραφείο Περιβάλλοντος. 

γ. Γραφείο αξιοποίησης χρηματοδοτήσεων. 

Αρθρο 3ο 

Η οργανική σύνθεση και κατάταξη των θέσεων του προ¬ 
σωπικού του Συμβουλίου Περιοχής κάθε Κατηγορίας σε 
Κλάδους είναι η εξής: 

Α. ΚΑΤΗΓΟΡΙΑ ΠΕ 

α. Κλάδος ΠΕ 1 Διοικητικού - Οικονομικού. 

Δύο (2) θέσεις με Βαθμούς Δ-Α. 

Β. ΚΑΤΗΓΟΡΙΑ ΤΕ 

α. Κλάδος ΤΕ 17 Διοικητικός - Λογιστικός. 

Μία (1) θέση με βαθμούς Δ-Α. 

Γ. ΚΑΤΗΓΟΡΙΑ ΔΕ 
α. Κλάδος ΔΕ 1 Διοικητικός. 

Τρεις (3) θέσεις με Βαθμούς Δ-Α. 
β. Κλάδος ΔΕ 14 Ελεγκτών εσόδων - εξόδων ΟΤΑ. 
Δύο (2) θέσεις με Βαθμούς Δ-Α. 
γ. Κλάδος ΔΕ 15 Εισπρακτόρων. 

Δύο (2) θέσεις με Βαθμούς Δ-Α. 

Δ. ΚΑΤΗΓΟΡΙΑ ΥΕ 

α. Κλάδος ΥΕ 1 Κλητήρων - θυρωρών γενικών καθηκό¬ 
ντων. 

Μία (1) θέση με Βαθμούς Ε-Β. 
θέσεις Τεχνικού Προσωπικού: 

Α. ΚΑΤΗΓΟΡΙΑ ΠΕ 

α. ΠΕ3 Πολιτικών Μηχανικών. 

Δύο (2) θέση με βαθμούς Δ-Α. 

β. ΠΕ5 Μηχανολόγων Μηχανικών, Ηλεκτρολόγων Μη¬ 
χανικών. 

Μηχανολόγων - Ηλεκτρολόγων Μηχανικών. 

Μία (1) θέση με βαθμούς Δ-Α. 
γ. ΠΕ6 Τοπογράφων Μηχανικών. 

Δύο (2) θέση με βαθμούς Δ-Α. 
δ. Κλάδος ΠΕ11 Πληροφορικής. 

Μία (1) θέση με βαθμούς Δ-Α. 
ε. Κλάδος ΠΕΙ Αρχιτεκτόνων Μηχανικών. 

Μία (1) θέαη με βαθμούς Δ-Α. 

Β. ΚΑΤΗΓΟΡΙΑ ΤΕ 

α. Κλάδος ΤΕ5 Τεχνολόγων Τοπογράφων Μηχανικών. 
Μία (1) θέση με βαθμούς Δ-Α. 
β. Κλάδος ΤΕ19 Πληροφορικής. 

Μία (1) θέση με βαθμούς Δ-Α. 

Γ. ΚΑΤΗΓΟΡΙΑ ΔΕ 

α. Κλάδος ΔΕ5 Δομικών Έργων (όλες οι ειδικότητες). 
Δύο (2) θέσεις με βαθμούς Δ-Α. 
β. Κλάδος ΔΕ6 Σχεδιαστών. 


Μία (1) θέση με βαθμούς Δ-Α. 

γ. Κλάδος ΔΕ28 χειριστών Μηχανημάτων έργων. 

Δύο (2) θέσεις με βαθμούς Δ-Α. 
δ. Κλάδος ΔΕ29 Οδηγών αυτοκινήτων. 

Τρεις (3) θέσεις με βαθμούς Δ-Α. 
ε. Κλάδος ΔΕ38 Προσωπικού Η/Υ. 

Δύο (2) θέσεις με βαθμούς Δ-Α. 
θέσεις Γεωπονικού Προσωπικού: 

Α. ΚΑΤΗΓΟΡΙΑ ΠΕ 
α. Κλάδος ΠΕ9 Γεωπόνων. 

Μία (1) θέση με βαθμούς Δ-Α. 
β. Κλάδος ΤΕ13 Τεχνολογίας Γεωπονίας. 

Μία (1) θέση με βαθμούς Δ-Α. 

Β. ΚΑΤΗΓΟΡΙΑ ΔΕ 

α. Κλάδος ΔΕΙ 2 Δασοφυλάκων. 

Μία (1) θέση με βαθμούς Δ-Α. 

Τα κατά Κλάδο ειδικά τυπικά προσόντα διορισμσύ του 
προσωπικού είναι τα προβλεπόμενα στα Π.Δ/γματα 
37α/87 και 22/90 και θα εναρμονίζονται με την εκάστοτε 
ισχύουσα νομοθεσία. 

Η τοποθέτηση του Προσωπικού στα γραφεία γίνεται με 
απόφαση του Προέδρου μετά από εισήγηση του Διευθυ¬ 
ντή του Συμβουλίου Περιοχής. 

Άρθρο 4ο 

Οι τομείς αρμοδιότητας για την κάθε Υπηρεσίας τμήμα 
ή γραφείο που αναφέρονται στο άρθρο 2 έχουν ως εξής: 

1. Τμήμα Διοικητικού - Οικονομικού και Παροχής υπη¬ 
ρεσιών προς τους πολίτες. 

Στην αρμοδιότητα του Τμήματος ανήκουν τα αφόρωντα 
στο προσωπικό στη Γραμματειακή Υποστήριξη του Συμ¬ 
βουλίου Περιοχής και στα οικονομικά του Συμβουλίου Πε¬ 
ριοχής καθώς και σε κάθε δραστηριότητα (παροχής υπη¬ 
ρεσίας) μέσω της ανάθεσης αρμοδιοτήτων από τους 
Ο.Τ.Α. μέλη που αποβλέπει στην αναβάθμιση της ποιότη¬ 
τας της Ζωής των κατοίκων. 

Αναλυτικότερα: 

Διεξάγει το τμήμα αυτό την προσωπική αλληλογραφία 
του Προέδρου του Συμβουλίου Περιοχής και τηρεί Αρχείο 
αυτής. 

Τηρεί ιδιαίτερο Πρωτόκολλο εισερχόμενων και εξερχό- 
μενων εγγράφων τα οποία διεκπεραιώνει στις αρμόδιες 
Υπηρεσίες. 

Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές Συλλόγους και Πο- 
λίτες. 

Τηρεί ημερολόγιο των προσωπικών επαφών του Προέ¬ 
δρου εντός και εκτός Συμβουλίου Περιοχής. 

Παραλαμβάνει από τους υπηρεσιακούς παράγοντες 
τους φακέλλους των εγγράφων που πρέπει να υπογρα- 
φούν από τον Πρόεδρο. 

Παρακολουθεί όλη τη δραστηριότητα του Συμβουλίου 
Περιοχής. 

Αναλαμβάνει τη συγγραφή των κειμένων και των επι¬ 
στολών του Προέδρου. 

Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Συμβουλίου Πε¬ 
ριοχής. 

Φροντίζει για τη δημοσίευση των διακυρήξεων και των 
ανακοινώσεων των Υπηρεσιών του Συμβουλίου Περιο- 

χής· _, 

Παραλαμβάνει τον ημερήσιο και περιοδικό Τυπο, καθώς 

και όλα τα έντυπα που αποστέλλονται στο Συμβούλιο Πε¬ 
ριοχής. 

Επιμελείται της καθημερινής αποδελτίωσης του Τύ- 
που. 

Είναι υπεύθυνο για την εφαρμογή όλων των Νόμων και 
Διαταγμάτων που αφορούν στο πάσης φύσεως προσωπι¬ 
κού του Συμβουλίου Περιοχής και ασκεί τις αρμοδιότητες 
που απορρέουν από τον Κώδικα κατάστασης Δημοτικών 
και Κοινοτικών Υπαλλήλων (Ν. 1188/81). 

Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ι.Δ. προσωπι¬ 
κού. 

Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων. 
Εφαρμόζει το Πειθαρχικό Δίκαιο. 

Καταρτίζει τις ονομαστικές καταστάσεις των μονίμων 
υπαλλήλων του Συμβουλίου Περιοχής κατά κλάδο και 
Βαθμό, όπως ορίζουν οι σχετικές διατάξεις και συντάσσει 
τα σχέδια του Οργανισμού Εσωτερικής Υπηρεσίας. 

Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή του κατάσταση. 

Διεκπεραιώνει κάθε υπόθεση που έχει σχέση με τη χο- 
ρήγηοη της σύνταξης και των παροχών στο οικείο Ταμείο 
Ασφάλισης των υπαλλήλων του Συμβουλίου Περιοχής, 
που φεύγουν από την Υπηρεσία, καθώς και την αναγνώ¬ 
ριση και εξαγορά της προϋπηρεσίας τους όπως και κάθε 
υπόθεση που έχει σχέση με τη συνταξιοδότηση του Ι.Δ. 
προσωπικού και την καταβολή της προβλεπόμενης από το 
Νόμο αποζημίωσης. 

Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

Εκδίδει ή κοινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσης του. 

Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

Εισηγείται στον Πρόεδρο για τα προσωπικά αιτήματα 
των υπαλλήλων. 

Παρακολουθεί τη μισθοδοτική κατάσταση όλων των ερ¬ 
γαζομένων στο Συμβούλιο Περιοχής και εκδίδει τις σχετι¬ 
κές βεβαιώσεις και πιστοποιητικά όποτε ζητούνται. 

Τηρεί βοηθητικούς φακέλλους και βιβλία που κατά την 
κρίση του προϊσταμένου είναι αναγκαία για την εύρυθμη 
λειτουργία του Τμήματος. 

Καταρτίζει σε συνεργασία με τις αρμίδιες υπηρεσίες 
του Συμβουλίου Περιοχής τον Προϋπολογισμό Εσόδων - 
Εξόδων και τον υποβάλλει έγκαιρα αρμοδίως. 

Παρακολουθεί την πορεία εκτέλεσης του Προϋπολογι¬ 
σμού Εσόδων - Εξόδων, εισηγείται για την αναμόρφωση 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίας για την σύνταξη εκθέ¬ 
σεων δαπανών, όταν οι εγκεκριμμένες απορροφώνται. 
Τηρεί Αρχείο ετήσιων απολογισμών Εσόδων - Εξόδων 
του Συμβουλίου Περιοχής σύμφωνα με τα απολογιστικά 
στοιχεία που συντάσσει το Ταμείο. 


Προγραμματίζει και παρακολουθεί την πορεία των Εσό¬ 
δων - Εξόδων που Προϋπολογισμού και εισηγείται τη σω¬ 
στή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και περιούσιας γενικά. 

Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Συμβού¬ 
λιο Περιοχής και είναι χρήσιμα για τις προβλέψεις του 
Προϋπολογισμού. 

Παρακολουθεί τα εγκεκριμμένα δάνεια του Συμβουλίου 
Περιοχής και τηρεί πινάκες ετήσιων τοκοχρεωλυτικών δό¬ 
σεων για κάθε περίπτωση ενημερώνοντας πάντοτε το Τα¬ 
μείο του Συμβουλίου Περιοχής. 

Εισηγείται την αναμόρφωση του Προϋπολογισμού με 
την εγγραφή νέων Εσόδων και τη χορήγηση συμπληρωμα¬ 
τικών και εκτάκτων πιστώσεων. 

Επιμελείται της ασφάλισης των κινητών και ακίνητων 
του Συμβουλίου Περιοχής. 

Φροντίζει για την υπογραφή των Χρηματικών Ενταλμά¬ 
των από τον Πρόεδρο την καταχώρησή τους στο Μηχανο¬ 
γραφικό σύστημα και την αρχειοθέτηση των ΧΕΠ με τα δι- 
καιολογητικά τους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξή σχετικής πίστωσης για την 
δυνατότητα έκδοσης ΧΕΠ. 

Ασχολείται με την προμήθεια πάσης φύσεως υλικού, 
εκτός του υλικού έργων, που είναι απαραίτητο για τις υπη¬ 
ρεσίες του Συμβουλίου Περιοχής και προσπαθεί να επι¬ 
τυγχάνει τη συμφερότερη τιμή με την παρακολούθηση 
των τιμών της αγοράς χωρίς να παραγνωρίζει την ΠΟ) ο'ιτα 
του προς προμήθεια υλικού. 

Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλάβης του πά¬ 
σης φύσεως υλικού των έργων και την υπογραφή τους από 
τις αντίστοιχες Επιτροπές παραλαβής τη φύλαξη του υλι¬ 
κού στην αποθήκη του Συμβουλίου Περιοχής και την κατα- 
χώρηση του στα οικεία βιβλία αποθήκης. 

Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

Διενεργεί κάθε πράξη σχετική με τη διαχείρηση του υλι¬ 
κού, τη φύλαξη του στις αποθήκες και τη διάθεσή του βά¬ 
σει διατακτικών της αρμόδιας Υπηρεσίας. 

Μεριμνά για την έγκαιρη ανανέωση των υλικών που πρό¬ 
κειται να εξαντληθούν. 

Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι 
στις σχετικές συμβάσεις. 

Διεξάγει δημοπρασίες ή πρόχειρους διαγωνισμούς μερι¬ 
μνά για τη δημοσίευση στην ημερήσιο Τύπο των όρων δια¬ 
κήρυξης με καθορισμό της ημερομηνίας διεξαγωγής της 
δημοπρασίας. 

Συντάσει συμβάσεις με τους προμηθευτές μεριμνά νκι 
τη κοινοποίησή του στους αρμοδίους και παρακολουθεί 
την τήρηση των όρων συμβάσεων για την παράδοση των 
υλικών μέσα στις οριζόμενες προθεσμίες και την επιβολή 
ποινικής ρήτρας σε περίπτωση εκπρόθεσμων παραδό¬ 
σεων όπως καθορίζεται στις συμβάσεις ή τις διακηρύ¬ 
ξεις. 

Παραλαμβάνει τις εγγυητικές επιστολές και τους προ- 

μηθευτές και μεριμνά για την επανάληψη δημοπρασίας 
όταν η πρώτη αποβεί άκαρπος. 

Ελέγχει τους χρηματικούς τίτλους που διαβιβάζοναι στο 
Ταμείο από τις αρμόδιες Υπηρεσίες και εκδίδει τα αποδει¬ 
κτικά παραλαβής εισπρακτέων εσόδων. 

Ενεργεί πριν από κάθε χρηματική κατάθεση εκ μέρους 
των εισπρακτόρων έλεγχο των διπλοτύπων εισπράξεων 
παραλαμβάνει τις εισπράξεις κτλ. 

Εκδίδει τα γραμμάτια ειοπράξεως των διαφόρων εσό¬ 
δων. 

Εκκαθαρίζει τις οφειλές των δημοτικών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

Επιμελείται την αναγκαστική είσπραξη των οφειλών και 
τηρεί τα από το Νόμο προβλεπόμενα βιβλία καταχωρή- 
σεων, κατασχέσεων κτλ. 

Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

Τηρεί όλα τα από το Νόμο προβλεπόμενα λογιστικά βι¬ 
βλία εσόδων κτλ. 

Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

Τηρεί το προβλεπόμενα από το Νόμο λογιστικά βιβλία 
εξόδων καταρτίζει του μηνιαίους και ετήσιους λογαρια¬ 
σμούς της διαχείρησης εξόδων, συντάσσει τους στατιστι¬ 
κούς πίνακες που υποβάλλονται στις Δημόσιες Υπηρεσίας 
συγκεντρώνει τα στοιχεία που απαιτούνται για τον ετήσιο 
απολογισμό εξόδων και καταρτίζει τον απολογισμό αυτό. 

Επιμελείται της είσπραξης των βεβαιωμένων με ειδι¬ 
κούς χρηματικούς καταλόγος εσόδων. 

Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

Ενεργεί την πίστωση των πληρωσάντων οφειλετών 
στους, οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

Έχει την ευθύνη για την όλη λειτουργία της Μηχανοργά¬ 
νωσης και της Μηχανογράφησης των Υπηρεσιών του Συμ¬ 
βουλίου Περιοχής και επιβλέπει τη σωστή και αποτελε¬ 
σματική λειτουργία των εγκατεστημένων υπολογιστών 
στις Υπηρεσίες αυτές. 

Παρακολουθεί μελετά και αναλύει τα στατιστικά στοι¬ 
χεία των Υπηρεσιών του Συμβουλίου Περιοχής αλλά και 
όσων άλλων προέρχονται από διάφορες πηγές πληροφό¬ 
ρησης με αποκλειστική εντολή του Προέδρου. 

Παρέχει πληροφορίες πίνακες και ότι άλλο στατιστικό 
στοιχείο ήθελε ζητηθεί από τις Υπηρεσίες του Συμβου¬ 
λίου Περιοχής και μόνο για τις δικές τους ανάγκες. 

Παρέχει υπηρεσίες που αφορούν στην αστική και δημο¬ 
τική κατάσταση των πολιτών. 

Παρέχει υπηρεσίες που αφορούν στην καθαριότητα. 
Παρέχει υπηρεσίες που αφορούν στην μεταφορά των 
μαθητών με σχολικά λεοχρορεία. 

Παρέχει υπηρεσίες που αφορούν στη διοργάνωση πολι¬ 
τιστικών εκδηλώσεων κτλ. 

Παρέχει υπηρεσίες που αφορούν στην χορήγηση 
αδειών λειτουργίας καταστήματων κτλ. 

Ακόμα ενημερώνει τους πολίτες για τα δικαιώματα τους 
και τις ενέργειες που απαιτούνται για την διεκπεραίωση 
των υποθέσεων τους και τους εφοδιάζει με τα απαραίτητα 


πληροφορικά στοιχεία και τα διαθέσιμα έντυπα που έχουν 
θέσει στη διάθεση του οι Δημόσιες Υπηρεσίες και οι 
Ο.Τ.Α. μέλη του. 

Κατευθύνει τους πολίτες στη διεκπεραίωση των υποθέ¬ 
σεων τους και τους συμβουλεύει για την καλύτερη αντιμε¬ 
τώπιση των προβλημάτων τους. 

Κατευθύνει και οργανώνει την επικοινωνία των πολιτών 
με τις Υπηρεσίες του Συμβουλίου Περιοχής. 

Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Συμβου¬ 
λίου Περιοχής και τη λήψη μέτρων που τους αφορά στα 
πλαίσια της γενικότερης προσπάθειας σχεδιασμού για την 
ανάπτυξη. 

2. Τμήμα Σχεδιασμού Προγραμματισμού και Τεχνικής 
Υποστήριξης. 

Αρμοδιότητες του Τμήματος αυτού είναι η εκπόνηση 
σχεδίων πραγρσμμάτων και έργων για την κοινωνική και 
πολιτιστική ανάπτυξη της περιοχής καθώς και η μελέτη, 
εκτέλεση και συντήρηση έργων τοπικού επιπέδου. 
Ειδικότερα στις αρμοδιότητές του ανήκουν. 

Η συγκέντρωση επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας Ζωής. 

Η διατύπωση προτάσεων για την κατάρτιση των μεσοχρό- 
νιων Νομαρχιακών αναπτυξιάκων προγραμμάτων. 

Η κατάρτιση των μεσοχρόνιων και ετησίων τοπικών ανα¬ 
πτυξιακών προγραμμάτων της περιοχής. 

Η διαχείρηση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προ¬ 
γραμμάτων της Ευρωπαϊκής Ένωσης που αφορούν στην 
περιοχή. 

Η αξιοποίηση των πλουταπαραγωγικών πόρων διακοινο- 
τικής ή διαδημοτικής σημασίας. 

Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογικού της Περιοχής τους, όπως 
αυτά προκύπτουν από το συνολικό σχεδίασμά και την ολο¬ 
κληρωμένη διαχείρηση του Εθνικού Κτηματολογίου. 

Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

Η μέριμνα για την προστασία του Περιβάλλοντος σε 
θέμα διακοινοτικής ή διαδημοτικής σημασίας. 

Κάθε άλλη σχετική αρμοδιότητα που ήθελε ανατεθεί 
από τους Ο.Τ.Α. μέλη του Συμβουλίου Περιοχής. 

Άρθρο 5ο 

Τα γενικότερα καθήκοντα των υπαλλήλων που στελε¬ 
χώνουν το Συμβούλιο Περιοχής είναι τα κατωτέρω: 
α. Προϊστάμενος Διευθύνσεως. 

Προϊσταται των Τμημάτων και Γραφείων που υπάγονται 
στην αρμοδιότητά του. 

Παρακολουθεί εποπτεύει και ελέγχει την παρουσία 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσης του, την τήρηση των Νό¬ 
μων, Διαταγμάτων, αποφάσεων κτλ, που αφορούν στο 
Συμβούλιο Περιοχής και τους καθοδηγεί κατά την εκτέ¬ 
λεση των υπηρεσιακών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με την συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της Υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη τη εισερχόμενη και εξερχόμενη 
αλληλογραφία που αφορά τη Διεύθυνση, χαρακτηρίζει και 
κατανέμει αυτή σύμφωνα με τις αρμοδιότητες των Τμημά- 
των ή Γραφείων που υπάγονται στη Διεύθυνση και δίνει τις 
αναγκαίες οδηγίες στους Προϊσταμένους για τις ενέρ¬ 
γειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάοονται από τα Τμήματα και Γραφεία 
Διεύθυνσης για έγκριση και υπογραφή από τον Πρόεδρο ή 
τον νόμιμο αναπληρωτή του καθιστάμενος έτσι συνυπεύ- 
θυνος για τη νομιμότητα της ενέργειας. 

θεωρεί την βεβαίωση της εργασίας του προσωπικού 
που υπηρετεί στη Διεύθυνση. 

Εισηγείται τα θέματα αρμοδιότητας του στον Πρόεδρο 
υπογράφοντας τις σχετικές εισηγήσεις. 

Παρίσταται εφ’ όσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Συμ¬ 
βουλίου Περιοχής και αναπτύσει τις απόψεις του πάνω 
στα διάφορα υπηρεσιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’αυτόν Προϊστάμενους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοιπών υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’αυτούς όσες πληρο¬ 
φορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση κατά τις ώρες υπο¬ 
δοχής του κοινού για την επίλυση των τυχόν μεταξύ αυτών 
και των υπηρεσιών της Διεύθυνσης διαφορών, 
β. Προϊστάμενοι Τμημάτων. 

Είναι υπεύθυνοι για την ακριβή τήρηση εφαρμογή και 
εκτέλεση των αρμοδιοτήτων και καθηκόντων που ανατί¬ 
θεται στην Υπηρεσία που προϊστανται. 

Φροντίζουν για την εφαρμογή των Νόμων, Διαταγμάτων 
και των αποφάσεων και εγκυκλίων που τους κοινοποιού¬ 
νται ενημεο ονοντας τους υπαλλήλους τους δίνοντας πα¬ 
ράλληλα τι· ιναγκαίες επεξηγηματικές οδηγίες για την 
εκτέλεση ί>’ ^ς. 

Κατανέμουν την εργασία στους υπαλλήλους και τους 
καθοδηγούν ελέγχουν δε την τακτική παρουσία εργατικό¬ 
τητα και πειθαρχία τους. 

Εκτελούν τις εντολές των Διευθυντών εισηγούνται 
σ’αυτούς τις υποθέσεις της αρμοδιότητας τους υποβάλ¬ 
λουν δε σ’αυτούς υπηρεσιακές εκθέσεις και σημειώματα 
για την πορεία των εργασιών του Τμήματος καθώς και των 
υποθέσεων που εκκρεμούν. 

Συντάσουν τις εκθέσεις αξιολόγησης των υπηρετού- 
ντων υπαλλήλων τις οποίες στην συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της Υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 


ενέργειας και την ακρίβεια των αναφερόμενων σ’αυτά 
πραγματικών περιστατικών. 

Δέχονται τους πολίτες και παρέχουν σ’αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους, 
γ. Λοιπό προσωπικό. 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία κάτω από τις οδηγίες και κα¬ 
τευθύνσεις των Προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρημοποιούν μηχα¬ 
νήματα ή οχήματα, εργαλεία, διάφορες συσκευές κτλ, εί¬ 
ναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων μελετών και 
αλληλογραφίας τα μονογραφούν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλλους και άλλα παραστατικά. 

Αναφέρουν στον προϊστάμενο τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Άρθρο 6ο 

Οι Προϊστάμενοι επιλέγονται από το Υπηρεσιακό Συμ¬ 
βούλιο και τοποθετούνται με απόφαση του προέδρου του 
Συμβουλίου Περιοχής σε αντιστοίχου επιπέδου Οργανικές 
μονάδες για μία τριετία. 

Η επιλογή των Προϊσταμένων Δ/νσης και Τμημάτων του 
Συμβουλίου Περιοχής θα γίνεται από τους υπαλλήλους 
της κατηγορίας ΠΕ. 

Όταν δεν υπάρχουν ή δεν επαρκούν οι υπάλληλοι της 
κατηγορίας ΠΕ η επιλογή θα γίνεται από υπαλλήλους της 
κατηγορίας ΤΕ και σε περίπτωση έλλειψης υπαλλήλων και 
αυτής της κατηγορίας η επιλογή γίνεται από υπαλλήλους 
κατηγορίας ΔΕ με βαθμό τουλάχιστον Β και με μεγαλύ¬ 
τερο χρόνο στον Βαθμό. 

Άρθρο 7ο 

Από τις διατάξεις της παρούσης απόφασης προκαλείται 
δαπάνη σε βάρος του προϋπολογισμού του Συμβουλίου 
Περιοχής από το έτος πρόσληψης προσωπικού, το ύψος 
της οποίας δεν μπορεί να προυπολογισθεί και θα καλύ¬ 
πτεται από τα έσοδα του. 

Η ισχύς του παρόντος ΟΕΥ αρχίζει από τη ν δημοσίευση 
του στην εφημερίδα της Κυβέρνησης. 

Κόρινθος, 3 Σεπτεμβρίου 1996 

Με εντολή Γεν. Γραμμ. Περιφ. Πελ/σου 
Ο Αναπλ. Περιφ. Δ/ντή 
Β. ΤΖΩΡΤΖΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στη 2047775/7740/0022/23.8.96 κοινή απόφαση των 
Υπουργών Οικονομικών και Εργααϊας και Κοινωνικών 
Ασφαλίσεων, η οποία δημοσιεύθηκε στο ΦΕΚ 822/6.9.96 
(τεύχος δεύτερο) και αφορά τροποποίηση της 105712/ 
8397/81 κοινής Υπουργικής Απόφασης, για την ΤΔΕ του 
Περ/κού Υποκ/τος ΙΚΑ Καρδίτσας γίνσνται οι παρακάτω 
διορθώσεις: λάθους: 

1. Αντί του εσφαλμένου: «Αριθμ. 2047775/7740/ 
0022 .«. 

Τίθεται το ορθό: «Αριθ. 2047775/7440/0022». 

2. Αντί του εσφαλμένου (5. το άρθρο 27 του Ν. 2081 /92 
(Α’ 54)...». 


Τίθεται το ορθό: «5. το άρθρο 27 του Ν 2081 /92 (Α 
154)...». 

(Από το Υπουργείο Εργασίας και Κοιν. Ασφαλί¬ 
σεων) 


Στην Αστυν. Διάταξη περί μέτρων πρόληψης ατυχημά¬ 
των στην τεχνητή λίμνη Πουρναριού Αρτας και στον πο¬ 
ταμό Άραχθος που δημοσιεύτηκε στο ΦΕΚ 631/30.9.96 
(τ.Β'), γίνεται η εξής διόρθωσης: 

Στο άρθρο 4 με τίτλο «Καταργούμενες διατάξεις» το 
εσφαλμένο. Από την έναρξη ισχύος της παρούσας καταρ- 
γούνται οι υπ’ αριθ: 28/20.1.1991 και 26Α/22.5.1990 
Αστυνομικές Διατάξεις της Αστυν. Δ/νσης Άρτας στο 
ορθό: Από την έναρξη της παρούσας καταργούνται οι υπ’ 
αριθ: 28/20.1.1981 και 28Α/22.5.1990 Αστυνομικές Δια¬ 
τάξεις της Αστυνομικής Διεύθυνσης Άρτας. 

(Από την Αστυνομική Διεύθυνση Αρτας) 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



